Ένα υπέροχο, πεντακάθαρο παραδοσιακό σπίτι, διακοσμημένο με ιδιαίτερο γούστο και έμφαση στη λεπτομέρεια. Ψηλά, στην άκρη ενός από τους πιο όμορφους, χαρακτηριστικούς παραδοσιακούς οικισμούς του νησιού, με δροσιά και θέα από τη βεράντα του. Η θέση του στο νησί είναι πολύ βολική για όσους θέλουν να το εξερευνήσουν κάνοντας πολλές βόλτες. Ιδανικό για ήσυχες και χαλαρωτικές διακοπές. Η οικοδέσποινα είναι εξαιρετικά φιλόξενη και διακριτική. Μοναδικό σημείο που θα μπορούσε να προβληματίσει κάποιους είναι η πρόσβαση όσον αφορά τα τελευταία μέτρα, καθώς υπάρχει μια κάπως απότομη ανηφόρα που χρειάζεται είτε ...γερά πόδια είτε αυξημένη προσοχή στην οδήγηση κατά την είσοδο-έξοδο του αυτοκινήτου. Εμάς πάντως, δεν μας εμπόδισε να περάσουμε υπέροχα και το συστήνουμε ανεπιφύλακτα.